Думаецца, што такія бясспрэчна высокія ідэалы, маральны, светапоглядны грунт дае нам хрысціянская духоўнасць. Толькі хрысціянская вера і любоў можа стаць міратворчай і яднаючай сілай нашага грамадства. Хацелася б, каб наша высокаадукаваная таленавітая інтэлігенцыя, наша моладзь не праходзілі міма храма, а далучалі свой голас да агульнай малітвы народа. Царква з радасцю прыме кожнага, будзе ўдзячна за яго талент, веды, творчае гарэнне.